Deur Werner Beukes 08 Januarie 2019 05:01
Daar is Dinsdag ’n groot kans vir brande in die noordoostelike dele van die Noord-Kaap, asook die westelike dele van Noordwes, waarsku die Suid-Afrikaanse Weerdiens (SAWD). Hewige donderstorms word ook Dinsdag oor die noordoostelike binneland van die Oos-Kaap, westelike dele van KwaZulu-Natal, die verre noordoostelike dele van die Vrystaat en die suidelike dele van Mpumalanga verwag.
Gedeeltelik bewolk en warm met verspreide buie en donderbuie wat minder verspreid in die suidweste sal voorkom.
Pretoria: 18 °C tot 30 °C
Johannesburg: 16 °C tot 27 °C
Vereeniging: 17 °C tot 28 °C
Aanvanklik bewolk met mis oor die Hoëveld en die platorand, andersins gedeeltelik bewolk en warm met enkele buie en donderbuie wat meer verspreid oor die Hoëveld sal voorkom.
Mbombela: 16 °C tot 28 °C.
Aanvanklik bewolk in die suide, andersins gedeeltelik bewolk en warm tot baie warm met enkele buie en donderbuie, behalwe in die verre noordooste.
Polokwane: 17 °C tot 30 °C
Sonnig en warm tot baie warm. Dit sal later bewolk word met enkele donderbuie behalwe in die weste waar dit baie warm sal wees.
Mahikeng: 19 °C tot 34 °C
Vryburg: 20 °C tot 36 °C
Sonnig en warm tot baie warm. Dit sal later gedeeltelik bewolk word met enkele buie en donderbuie oor die sentrale dele. In die ooste sal buie en donderbuie meer verspreid voorkom.
Bloemfontein: 17 °C tot 33 °C
Misnewels sal in die oggend langs die kusgebied voorkom waar dit koel sal wees, andersins sonnig en warm tot baie warm. In die ooste, waar baie warm weerstoestande voorkom, sal dit ook gedeeltelik bewolk wees.
Kimberley: 20 °C tot 37 °C
Upington: 20 °C tot 37 °C
Aanvanklik sal bewolkte toestande oor die Weskus en die binneland voorkom, andersins sonnig tot gedeeltelik bewolk en warm. Dit sal bewolk wees langs die suidkus met reën wat in die oggend en vroeë middag sal voorkom. * Kaapstad: 17 °C tot 27 °C
George: 16 °C tot 23 °C
In die westelike dele van die Oos-Kaap sal dit gedeeltelik bewolk en warm tot baie warm wees met koel toestande langs die kusgebied en die aangrensende binneland. Ligte reënval sal in die middag voorkom en teen die aand se kant na die suidelike binneland versprei. Enkele donderbuie word in die middag in die noordooste verwag. In die oostelike dele van die Oos-Kaap sal dit bewolk wees met enkele buie in die oggend in die ooste. Enkele ligte buie sal in die suidweste voorkom, andersins sal dit gedeeltelik bewolk en warm tot baie warm wees met verspreide donderbuie wat oor die noordelike binneland sal voorkom. * Port Elizabeth: 16 °C tot 26 °C
Mis sal in die oggend oor die platorand voorkom, andersins gedeeltelik bewolk en warm met verspreide buie en donderbuie.
Richardsbaai: 20 °C tot 29 °C
Pietermaritzburg: 16 °C tot 28 °C